
ΠΑΝΕΠΙΣΤHΜΙΟ ΠΕΙΡΑΙΩΣ

ΔΕΛΤΙΟ ΤΥΠΟΥ
Στήριξη του Πανεπιστημίου Πειραιώς προς τους πληγέντες από τις  πρόσφατες φυσικές  καταστροφές στη χώρα μας 
Το Πανεπιστήμιο Πειραιώς, συμμετέχοντας στην προσπάθεια της πολιτείας για τη διαχείριση των φυσικών καταστροφών που έπληξαν τις περιοχές της Θεσσαλίας, Μαγνησίας και Έβρου έχει ήδη υλοποιήσει και συνεχίζει να υλοποιεί δράσεις στήριξης, όσων επλήγησαν.
Μεταξύ αυτών, χορηγεί υποτροφίες σε Προγράμματα Μεταπτυχιακών Σπουδών σε αποφοίτους που επλήγησαν. Με σημερινή απόφαση της Συγκλήτου, η υποτροφία χορηγείται με ακαδημαϊκά και οικονομικά κριτήρια, τα οποία είναι ο βαθμός πτυχίου του ενδιαφερόμενου (τουλάχιστον «Λίαν Καλώς») και οι προϋποθέσεις που ισχύουν σήμερα για την παροχή δωρεάν σίτισης. 
Σε ανακοίνωση που θα αναρτηθεί στην ιστοσελίδα του Πανεπιστημίου Πειραιώς (www.unipi.gr) τις επόμενες ημέρες, θα γίνουν γνωστές αναλυτικότερες  πληροφορίες για τις προϋποθέσεις και τα δικαιολογητικά
Με αίσθημα ευθύνης, απέναντι στα μέλη της ακαδημαϊκής κοινότητας και τους φοιτητές, το Πανεπιστήμιο Πειραιώς είναι σε ετοιμότητα και συνεχίζει να στηρίζει όλους όσους επλήγησαν.

